62021CJ0675_INF
Unionin tuomioistuimen tuomio (seitsemäs jaosto) 16.2.2023 –Strong Charon
(asia C-675/21) (
1
)
Ennakkoratkaisupyyntö – Sosiaalipolitiikka – Yritysten luovutukset – Työntekijöiden oikeuksien turvaaminen – Direktiivi 2001/23/EY – Soveltamisala – Luovutuksensaaja kieltäytyminen tunnustamasta työsopimuksen siirtymistä – Luovutuksen käsite – Taloudellisen yksikön käsite – Luovuttajan ja luovutuksensaajan välillä ei ole sopimussuhdetta
1.
Sosiaalipolitiikka – Jäsenvaltioiden lainsäädännön lähentäminen – Yritysten luovutukset – Työntekijöiden oikeuksien turvaaminen – Direktiivi 2001/23 – Soveltamisala – Luovutus – Käsite – Arviointiperusteet – Luovuttajan ja luovutuksensaajan välillä ei ole sopimussuhdetta – Vaikutuksettomuus
(Neuvoston direktiivin 2001/23 1 artiklan 1 kohdan b alakohta)
(ks. 42, 43 ja 45 kohta sekä tuomiolauselman 1 kohta)
2.
Sosiaalipolitiikka – Jäsenvaltioiden lainsäädännön lähentäminen – Yritysten luovutukset – Työntekijöiden oikeuksien turvaaminen – Direktiivi 2001/23 – Soveltamisala – Valvontapalveluja tarjoava yritys, jonka tilalle asiakas ottaa uuden yrityksen samojen palvelujen tarjoamiseksi – Se, että viimeksi mainittu yritys ottaa palvelukseensa vain muutaman ensin mainitun yrityksen työntekijöistä – Palvelukseen otetuilla työntekijöillä ei ole sellaista erityistä pätevyyttä ja osaamista jotka ovat olennaisia palvelujen tarjoamiseksi mainitulle asiakkaalle – Käyttöön ei ole otettu aineellista tai aineetonta omaisuutta – Luovutus ei kuulu direktiivin soveltamisalaan
(Neuvoston direktiivin 2001/23 johdanto-osan kolmas perustelukappale ja 1 artiklan 1 kohta)
(ks. 47–58 kohta ja tuomiolauselman 2 kohta)
Ratkaisu
1)
Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annettua neuvoston direktiiviä 2001/23/EY
on tulkittava siten, että
sillä, ettei yrityksen tai liikkeen taikka yritys- tai liiketoiminnan osan luovuttajan ja luovutuksensaajan välillä ole sopimussuhdetta, ei ole merkitystä direktiivissä tarkoitetun luovutuksen olemassaolon toteamisen kannalta.
2)
Direktiivin 2001/23 1 artiklan 1 kohtaa
on tulkittava siten, että
ettei kyseisen direktiivin soveltamisalaan voi kuulua tilanne, jossa palveluja tarjoava yritys, joka oli osoittanut erään asiakkaansa tarpeisiin tälle tietystä määrästä työntekijöitä koostuvan ryhmän, korvataan tämän asiakkaan toimesta samojen palvelujen tarjoamiseksi uudella palveluja tarjoavalla yrityksellä, ja jossa yhtäältä tämä uusi palveluja tarjoava yritys ottaa palvelukseensa vain muutaman kyseiseen ryhmään kuuluvista työntekijöistä ilman, että palvelukseen otetuilla työntekijöillä olisi sellainen erityinen pätevyys ja osaaminen, jotka ovat olennaisia palvelujen tarjoamiseksi mainitulle asiakkaalle, ja toisaalta uusi palvelujen tarjoaja ei ole ottanut käyttöön aineellista tai aineetonta omaisuutta, joka olisi ollut tarpeen näiden palvelujen jatkuvuuden kannalta.
(
1
)	EUVL C 148, 4.4.2022